"ເວທີປຶກສາຫາລືສິດທິມະນຸດໃຕ້ໆ" ຄັ້ງທຳອິດໄດ້ໄຂຂຶ້ນຢູ່ນະຄອນຫຼວງປັກກິ່ງ ສປ ຈີນໃນວັນທີ 7 ທັນວານີ້, ແລະໃນໂອກາດດັ່ງກ່າວ. ທ່ານສີຈິ້ນຜິງ ປະທານປະເທດຈີນໄດ້ສົ່ງສານອວຍພອນ, ເພື່ອສະເຫຼີມສະຫຼອງການຈັດເວທີປຶກສາຫາລືຢ່າງຄຶກຄື້ນ, ຂະນະດຽວກັນກໍເນັ້ນວ່າການສົ່ງເສີມພາລະກິດສິດທິມະນຸດຂອງໂລກແຍກອອກຈາກຄວາມພະຍາຍາມຮ່ວມຂອງບັນດາປະເທດພວມພັດທະນາບໍ່ໄດ້, ຫວັງໃຫ້ປະຊາຄົມໂລກບົນພື້ນຖານຈິດໃຈຍຸດຕິທຳ, ທ່ຽງທຳ, ເປີດປະຕູແລະກວມລວມ, ເຄົາລົບນັບຖືແລະສ່ອງແສງເຖິງຄວາມເຫັນຂອງປະຊາຊົນປະເທດພວມພັດທະນາ, ຊຸກຍູ້ໃຫ້ປະຊາຊົນປະເທດພວມພັດທະນາມີສິດທິມະນຸດສົມບູນກວ່າເກົ່າ, ບັນລຸໃຫ້ມວນມະນຸດພັດທະນາຮ່ວມກັນ.
ທ່ານສີຈິ້ນຜິງ ເນັ້ນວ່າ, ພັກກອມມູນິດຈີນແລະລັດຖະບານຈີນຍຶດໝັ້ນແນວຄິດພັດທະນາໂດຍຖືປະຊາຊົນເປັນໃຈກາງ, ຖືຜົນປະໂຫຍດຂອງປະຊາຊົນເປັນສິ່ງສຳຄັນທີ່ສຸດຕະຫຼອດມາ, ຖືຄວາມປາດຖະໜາຕໍ່ຊີວິດອັນດີງາມຂອງປະຊາຊົນເປັນເປົ້າໝາຍສູ້ຊົນຂອງຕົນ, ຍົກສູງລະດັບການເຄົາລົບນັບຖືແລະຮັບປະກັນສິດພື້ນຖານຕ່າງໆຂອງປະຊາຊົນຈີນຢ່າງບໍ່ຢຸດຢັ້ງ. ໃນກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນຄັ້ງທີ 19 ທີ່ຫາກໍ່ສຳເລັດໄດ້ຍົກໃຫ້ເຫັນແຜນການພັດທະນາອັນຍິ່ງໃຫຍ່ຂອງຈີນ, ຈຊຸກຍູ້ພາລະກິດສິດທິມະນຸດຂອງຈີນໃຫ້ພັດທະນາຢ່າງແຂງແຮງ, ສ້າງສ່ວນປະກອບໃໝ່ໃຫຍ່ກວ່າເກົ່າໃຫ້ແກ່ພາລະກິດເພື່ອຄວາມກ້າວໜ້າຂອງມວນມະນຸດ.